
Garbės profesoriui P. Leonui daktaro h. c. 
diplomo įteikimas 


Ne tik akademinei, bet ir plačiajai Lietuvos visuomenei 
gerai žinomam ir labai daug pasidarbavusiam garbės prof. P. 
Leonui V. D. Universiteto Teisių Fakultetas 1936 m. spalio 
mėn. 7 d., 17 val., Universiteto I-jų Rūmų salėje, dalyvaujant 
Universiteto Vadovybei, Senatui, Teisių Fakulteto Tarybos na- 
riams, daugeliui profesorių ir studentų, savo iškilmingame ir 
viešame posėdyje įteikė daktaro h. c. diplomą. Diplomas buvo 
įteiktas pasirėmus Teisių Fakulteto Tarybos ankstesniu nuta- 
rimu, kuris skamba šitaip: 


„Dešimt metų nuo Fakulteto įkūrimo suėjus, "Teisių Fa- 
kulteto Taryba, norėdama pagerbti Fakulteto kūrėją, organi- 
zatorių ir vedėją per visus dešimt metų, nenuilstamą kovotoją 
už teisėtumo isigalėjimą Lietuvoje ir vieną rimčiausių darbi- 
ninkų teisės mokslo literatūros srityje, slaptu balsavimu visais 
balsais nutarė suteikti profesoriui Petrui Leonui teisių mokslų 
garbės daktaro laipsnį“. 


Diplomo įteikimo iškilmėse Universiteto Rektorius prof. 
M. Romeris viso Universiteto vardu pasveikino garbės prof. P. 
Leoną ir nurodė į tai, kad solenizantas netik Teisių Fakultetui 
daug pasidarbavo, bet taip pat daug nusipelnė visam Uni- 
versitetui. 


Prof. A. Rimka padarė gana platų pranešimą apie garbės 
prof. P. Leono veiklą socialekonominėje srityje ir ypač pabrė- 
žė didelius solenizanto nuopelnus, kuriuos jis turi įgijęs savo 
darbu, socialekonomine literatūra, atgimstančiai lietuvių tau- 
tai; be to, pranešėjas solenizantą charakterizavo kaip profe- 
sorių - kovotoją, kuris yra tiesos riteris. 

Fakulteto Dekanas prof. A. Janulaitis pabrėžė garbės prof. 
P. Leono nuopelnus, kuriuos 'jis turi Lietuvos teisingumo orga+ 
nizavimo. ir teisių mokslo plėtimo srityse; be to, Dekanas paž 
brėžė, kad garbės prof. P. Leonas yra žmogus, kuris nemėto pi- 
nigų niekams, o kad jis, paaukodamas stambią -pinigų sumą; 
sudarė pradžią konkursiniams darbams premijuoti fondo, "ku-! 
rį Teisių Fakultetas pavadino garbės prof. P. Leono vardu ir 
palaiko Fakulteto Tarybos tam tikrais mėnesiniais mokesčiais. 


Paskelbus. Fakulteto Tarybos nutarimą, Dekanas perskaitė; 
diplomo tekstą ir įteikė jį garbės prof. P. Leonui. 


Garbės prof. P. Leonas, dėkodamas už suteiktą IAIRĖDŲ, 
pasakė kalbą, kuri čia dedama ištisai. 

„Jūsų Magnificencija didžiai gerbiamasis Pone Rektoriau, 
didžiai gerbiamasis Pone Dekane, brangieji kolegos - profeso- 
riai, mylimoji studentija. 1 


Šiurpas mane ima, skruzdėlaitės bėgioja po mano kūną, 
klausantis malonių, iš geros širdies reiškiamų man pagyrimų 
ir jiems pritarimų, mano neužtarnautų. : 

Man, Maskvos Universiteto studentui, turint profesoriais 
pasaulio masto mokslo žvaigždes, kaip kad Jono Aleksandras 
Čuprovas, Maksimo Maksimas Kovalevskis, Jono Jonas Janžu- 
las, Julijus Gambarovas ir k., kartais kildavo svajonė ir noras: 
būti profesoriumi, bet išorinės kliudančios aplinkybės perdaug 
buvo stiprios santykyje su mano silpnom jėgom, kad aš būčiau 
galėjęs nors mėginti siekti to darbo. Ir Lietuvos valstybėje aš 
nepriklausiau prie aukšto mokslo įstaigų iniciatorių. Kai buvo: 
organizuojami Aukštieji Mokslo Kursai, pas mane atėjo jauni, 
baigusieji aukštąjį teisių mokslą vyrai, tarp kurių atsimenu da- 
barties advokatą p. R. Skipitį, ir ėmė įtikinėti, kad aš turįs da= 
lyvauti Aukštųjų Kursų teisių skyriaus. dėstytojų skaičiuje., 
Pilietinę pareigą akcentuodami įtikino, aš sutikau ir Aukštie- 
siems Kursams pradedant darbą įžanginę paskaitą teko man 
skaityti tema ,,Teisė — istorijos gyvenimo kūrinys“. 

Steigiamas Universitetas ir jo Teisių Fakultetas. Pirmasis 
p. Rektorius prof. J. Šimkus, susitikdamas mane gatvėje, įti- 
kinėja, kad aš turįs eiti į profesūrą. Švietimo Ministerio p. P. 
Juodakio pavedamas ateina pas mane mano nuo mažų dienų 
bičiulis, Lietuvos Krylovas proza, p. Pranas Mašiotas, tos mi- 

nisterijos tuomet viceministeris, ir taip pat kalbina mane imtis 
profesoriauti Universitete. Galop sutikau ir profesoriavau. 

Universitetas yra tiesos židinys. Jame ne tik saugojamos 
žarijos, bet ir pučiamos jos, kad ne tik neužgęstų, bet kad tiesos 
ugnis šviesia liepsna įsidegtų. 

Tiesos ieškant ir ją skelbiant kartu yra ūgdomas ir reali- 
zuojamas gero darymas artimui. Gėris artimui negali būti tin- 
kamai daromas, nesiekiant, nesužinant tiesos. Kultyvuojant ši- 
tas dvi neįkainuojamas gėrybes, — Tiesą ir Gėrį, — kartu yra 
vykdomas ir Grožio kultas, nes Tiesa ir Gėris yra būtinos Gro- 
žio sąlygos dėl to, kad pastarasis yra neįmanomas be žmogaus 
sielos grynumo, kuris susidaro žmogui nuoširdžiai tiesai tarnau- 
jant ir artimui gera darant. 

Turiu pasisakyti, kad aš, dirbdamas Teisių Fakultete, sten- 
giausi tiesą pasiekti ir ją skelbti studentijai, suprantama, pagal 
savo pajėgas. Ši iškilmė, mano supratimu, yra ne man pagerb- 
ti, bet tiesos ieškojimui ir jos skelbimui pagerbti. 

Vienkat ji yra liudijimas, kad Teisių Fakulteto profesoriai 
yra nuoširdūs tos šventos pareigos vaidilos. 

Tačiau, tiesa vis dėlto yra reliatyvus dalykas, gi visuome- 
nės reiškiniuose ji yra ypatingai reliatyvi. Ji kinta kartu su 
visuomenės kultūros ir tos kultūros kūrėjų intelekto kitimų. 
Tad, tiesa nuolat yra ieškotina, o profesoriaus darbui reikia 
atitinkamos aplinkos ir išorinių sąlygų. 

Aš neturiu jėgų ir pakankamo leksikono, MALONIEJI, 
mano giliam padėkos jausmui išreikšti už šią iškilmę, bet aš tu- 
riu gana pajėgų palinkėti Teisių Fakultetui, kad jis turėtų są- 
lygas laisvai reikšti mintis tiesos ieškant ir ją skelbiant, nes 
tik iš laisvai reiškiamų minčių susidūrimo ištrykšta tikresnės 
tiesos kibirkštis. 

Širdingai dėkoju visiems“. 


Patiekiant čia daktaro h. c. diplomo įteikimo iškilmių ap- 
rašymą, tenka iš visos širdies palinkėti garbės profesoriui dak- 
tarui P. Leonui daug sveikatos, savo tiesos pamėgimu bei jos 
gynimu būti jaunesniesiems pavyzdžiu ir dar ilgai, ilgai ben- 
dradarbiauti su V. D. Universiteto akademine visuomene. 


——-—-—-- 

Naujieji Teisių Fakulteto profesoriai | 


Teisių Fakultetas, norėdamas aprūpinti Klaipėdos Krašto 
teisių dėstymą, bet neturėdamas tuo tarpu savo paruoštų tam 
darbui profesorių, pasikvietė du profesorius iš užsienio. Ka- 
dangi šių profesorių nepažįsta nei Lietuvos plačioji visuomenė, 
nei kiti Universiteto Fakultetai, tai čia patiekiamas pluoštelis 
apie juos žinių. . 

1. Ekstr. prof. Dr. Augustas Saengeris gimė 1884 m. 
sausio mėn. 27 d. Frankfurte a/M.; nuo 1893 m. iki 1902 m. 
mokėsi Frankfurto klasinėje gimnazijoje, o vėliau Freiburgo 
(in Baden), Miūncheno, Berlyno ir Marburgo universitetuose 
studijavo teisės mokslus. 1905 m. birželio mėn. 17 d. išlaikė 
valstybinius egzaminus su pažymiu gerai ir, įgijęs referendaro 
teises, kandidatavo įvairiuose Frankfurto ir Idsteino teismuose. 
1907 m. Marburgo Universitete įgijo teisių daktaro laipsnį. 
1910 m. išlaikė Berlyne asesoriaus egzaminus su pažymiu ge- 
rai. Buvo pasiūlytos jam įvairios tarnybos magistratūroje, bet 
A. Saengeris, norėdamas pasišvęsti akademiniam darbui, atsi- 
sakė nuo jam patiektų pasiūlymų ir iš pradžių ėmėsi advokato 
darbo, o 1913 m. buvo pakviestas privatdocentu į Frankfurto 
Universitetą civilinei ir prekybinei teisėms dėstyti. 1917 m. 
buvo pakeltas docentu, o 1921 m. ekstraordinariniu profesoriu- 
mi tame pačiame universitete, kur jis profesoriaus darbą dir- 
bo iki 1933 m. Įsigalėjus Vokietijoje nocianalsocialistams, kaip 
ne arijus, iš universiteto turėjo pasitraukti. Pasitraukęs iš uni- 
versiteto, persikėlė gyventi į Bazelį, iš kur buvo pakviestas 
ekstraordinariniu profesoriumi į Vytauto Didžiojo Universi- 
tetą Klaipėdos Krašto civilinei teisei ir procesui dėstyti. 1936 m. 
spalio mėn. 15 d. Teisių Fakulteto Taryba prof. A. Saengerį 
nutarė pristatyti paskirti ordinariniu profesoriumi. 

Čia pat patiekiamas prof. A. Saengerio paskelbtų mokslo 
darbų sąrašas. 


Uber die Rechtsnatur der Zinsscheine, Dis., 1907, 
Gemeinschaft und Rechtstellung, 1913, 
Liicken im Recht, in Jur. Wochenschrift, 1913, 
Die stille Gesellschaft, 1924, 
Kommentar zum Gesetz betr. die Gesellschaften mit sasas 
Hafiung (mit Liebmann), 1927, 
6. Hundert Falle aus dem Handelsrecht, 1928, 


NRP NB 

T. - Kann ein Aktionžr mit der Gesamtheit seiner Aktien nur einheit- 
lich stimmen?  Zentralblatt fur Handelsrecht, 1927, Nr. 5—6, 

8. Satzungsgemisse Beschrūnkung der Befugnisse der Generalver- 
sammlung, Zeitschrift der Anwaltskammer im Oberlandesgerichtsbezirk 
Frankfurt a/Main, 1927, Seite 15 ff., 

9. Schulden einer nicht mehr bestehenden GmbH, DJZ, 1926, 
S. 297, 

10. „Steuerrecht“, Beamten— Hochschule ir Handelshochschule, 1929, 

11. Beschrinkungen hinsichtlich Veržusserung und Vererbung von 
Geschžftsanteilen einer GmbH., Festschrift fur das Reichsgericht, Bd. IV, 
Seite 17 ff., 

12. Der Sicherungsiūbereignungsvertrag unter Beriūcksichtigung der 
neueren Rechtsprechung, Zeitschrift des Deutschen Notarvereins, Januar 
und Februar 1929, 

13. Zeitliche Begrenzung der Gūltigkeit einer Beitrittserklarung zu 
einer Genossenschaft, Zeitschrift der Anwaltskammer im Oberlandes- 
gerichtsbezirk Frankfurt a/Main  (Festnummer fūr Justizrat Dr. Ster- 
nau), 1929, 

14. Zur Aktienrechtsreform, DJZ., 1929, Seite 1180 ff., 

15. Probleme einer GmbH. - Reform, Magazin der Wirtschaft, 1980, 

16. Die Vertretung der Aktiengesellschaft im Anfechtungsprozess, 
Beitrūge zum Wirtschaftsrecht, Bd. II, Seite 953 ff., 1931, 

17. Teilnahme an Gesellschaftsbeschliūssen, 1936, 

18. Worterbuch des deutschen Privatversicherungsrechts, 1936, 

19. Apie 50 įvairių rašinių, atspausdintų įvairiuose teisės mokslo ir 
praktikos žurnaluose, 

2. Ord. prof. Dr. Arturas - Edvinas - Paulius Baumgarte- 
mas gimė 1884 m. kovo mėn. 31 d. Karaliaučiuje. Jo tėvas bu- 
vo Med. Dr. Tibingeno Universiteto patologinės anatomijos 
profesorius. Prof. A. Baumgartenas bendro išsilavinimo moks- 
lus ėjo Tiubingeno klasinėje gimnazijoje, kurią pabaigė 1902 m., 
o teisės mokslus jis ėjo Tibingeno, Ženevos, Berlyno ir Leipci- 
go univeristetuose. 1907 m. išlaikė referendaro egzaminus ir 
iki 1909 m. ruošėsi teismo tarnybai, bet kartu ruošėsi ir mokslo 
darbui. 1909 m, Berlyno Universitete įgijo teisės mokslų dak- 
taro laipsnį ir tais pačiais metais gavo pakvietimą ekstraordi- 
narinio profesoriaus teisėmis dėstyti vokiečių baudžiamąją tei- 
sę Ženevos Universitete. 1920 m. buvo pakviestas ordinariniu 
profesoriumi į Kolno Universitetą, kur skaitė baudžiamąją teisę, 
civilinį procesą ir teisės filosofiją. 1923 m. tomis pačiomis tei- 
sėmis ir tiems patiems dalykams dėstyti buvo pakviestas į Ba- 
zelio Univeristetą. 1930 m. buvo išrinktas Bazelio Apeliacinio 
Teismo teisėju. Tais pačiais 1930 m. buvo pakviestas ordinari- 
niu profesoriumi į Frankfurto Universitetą baudžiamajai teisei 

ir teisės filosofijai dėstyti. 1933 m. vėl buvo pakviestas ordina- 
riniu profesoriumi į Bazelio Univerisitetą teisės filosofijai skai- 
tyti; čia dirbo iki pat šio laiko. 1936 m. buvo pakviestas ord. 
prof. teisėmis, kaip profesorius-svečias (Gastprofessor), į V. 
D. Universitetą Klaipėdos Krašto baudžiamajai teisei ir bau- 
džiamajam procesui skaityti. 

Čia patiekiamas prof. A. Baumgarteno tik pačių svarbiau- 
sių veikalų sąrašas, gi smulkesnės monografijos ir rašiniai 
čia visai nenurodomi. 


1. Idealkonkurrenz und Gesetzeskonkurrenz, 1909, Berliner Disser- 
tation,. 

2. Notwehr und Notstand, Tiibingen, 1911, bei J. C. B. Mohr, 

3. Der Aufbau der Verbrechenslehre, 1913, bei J. C. B. Mohr, 

4. Die Wissenschaft vom Recht und ihre Methode, 2 Bde, Tiūbingen, 
1920/22, bei J. C. B. Mohr, 

5. Erkenntnis Wissenschaft Philosophie, Tūbingen, 1928, bei J. C. 
B. Mohr, 

6. Der Weg des Menschen. Versuch einer Philosophie der Moral 
und des Rechts, Tūbingen, 1932, bei J. C. B. Mohr. 


--——-——----— 


V. D. Universiteto bendradarbiavimas su 
Paryžiaus Universitetu 


Jaunas metų skaičiumi mūsų Universitetas. Nepriklauso- 
mai Lietuvai nebuvo lemta atgaivinti Vilniaus Universitetą, ku- 
ris jau buvo turėjęs savo praeitį ir įgytą garsą. Tad naujas 
Univeristetas per keliolika, gal pačių sunkesnių metų, turėjo 
iškilti atitinkamoje aukštumoje krašto viduje ir sueiti į santy- 
kius su užsienio universitetais, mokslo žmonėmis, kad jie mus 
suprastų ir įvertintų mūsų kūrybinį darbą ir pajėgumą. 

V. D. Universitetui tenka atstovauti Lietuvos mokslą už- 
sieniuose, gal ir prilygti kaimynų, kad ir senesniems, universi- 
tetams. Tuo atžvilgiu mūsų Universitetas jau yra daug pada- 
ręs. Ypatingai pažymėtinas jo santykių užmezgimas su Pary- 
žiaus Universitetu, seniausiu pasaulyje. 

Tas bendradarbiavimas jau yra prasidėjęs prieš keletą 
metų. Tuomet mūsų Teisių Fakultetas pakvietė Paryžiaus Uni- 

versiteto Teisių Fakulteto profesorių Olivier-Martin atsi- 
lankyti pas mus ir čia paskaityti paskaitą. Jis turėjo progą su- 
sipažinti su mūsų Universitetu ir profesoriais. Jo paskaita apie 
prancūzų revoliuciją ir korporatinę organizaciją buvo atspaus- 
dinta atskiru Teisių Fakulteto leidiniu. Pažinęs mūsų gyvenimą, 
Universitetą, žmones, jis tapo Lietuvos draugas. Prof. Olivier- 
Martin nebeužmiršta Lietuvos, o Universitete Teisių Fakultete 
Paryžiuje jis yra lietuvių studentų globėjas. 

Tolimesnėje tų santykių eigoje itin pažymėtini praėjusieji 
mokslo metai ir šių mokslo metų pradžia. Praėjusiais mokslo 
metais mūsų Universitetui nepaprastas įvykis buvo tas, kad 
Paryžiaus Universiteto Teisių Fakultetas pakvietė pas save su 
paskaitomis mūsų Teisių Fakulteto profesorių Dr. Mykolą 
Romerį, Universiteto Rektorių. Paryžiuje prof. Dr. M. Rė- 
meris skaitė tris paskaitas. Pirmąją paskaitą, „Lietuvos 
suvereniteto Klaipėdos Kraštui juridinė 
garantijų sistema“, skaitė Teisių Fakultete 1936 m. 
gruodžio mėn. 11 d. Iškilmių Salėje paskaitą atidarė Teisių 
Fakulteto dekanas prof. Allix ir po savo kalbos įteikė prof. 
Dr. M. Romeriui, kaip fakulteto pagarbos ženklą, dovaną-me- 
dalį su fakulteto įrašu. Paskaitoje dalyvavo Teisių Fakulteto 
profesoriai Olivier - Martin, Lafariėre, Le Fur, 
Niboyet, taip pat Lietuvos Pasiuntinybės nariai su Ministeriu 
P. Klimu, prof. A. Mandelštamas, Latvių Pasiun- 
tinybės Patarėjas „Tomson ir studentai. Antrą paskaitą 
prof. Dr. M. Romeris skaitė taip pat Teisių Fakultete Palygina- 
mosios Teisės Institute (Institut de Droit Comparė) gruodžio 
mėn. 13 d, „Juridinė spragų problema Klaipė- 
dos statute“. Šią paskaitą atidarė prof. Le Fur. Pirmo- 
sios paskaitos atgarsiai dabar sutraukė dar daugiau publikos. 
Abiejose paskaitose apie Klaipėdos autonomiją prof. Dr. M. 
Romeris iškėlė gilių problemų, kurias nuosekliai ir aiškiai iš- 
dėstė. Pirmoji paskaita jau yra atspausdinta „Revue Gėnėrale 
de Droit International Public“. 

Trečioji paskaita, „Baltijos sąjunga ir regio- 
nalinis solidarumas“, buvo Carnegie Dotacijoje. Ši 
paskaita įėjo kaip tik į prof. Andrė Tibal šioj Dotacijoj 
skaitomą kursą: „Įvairūs diplomatiniai susitarimai Europos po- 
litikoje nuo 1925 m.“ "Tas kursas yra kas mėnuo papildomas 
svetimų profesorių paskaitomis. Šios paskaitos klausytis susi- 

rinko pilna Dotacijos salė žmonių, tarp kurių Estijos Ministe- 
ris, Teisių Fakulteto ir Ecole Libre des Sciences Politigues pro- 
fesorių, studentų, žurnalistų. 

Tas pirmas mūsų Universiteto pasirodymas Paryžiuje, vi- 
sos Prancūzijos kultūros centre, mūsų tautai turi labai didelės 
reikšmės. Universitetinėse sferose gyvas susidomėjimas prof. 
Dr. M. R6merio paskaitomis parodė, kad jos turėjo pasisekimą 
ir buvo tinkamai įvertintos. Mažiau pažįstantieji mūsų kultūrą 
suprato, kad tai yra „sava“, europiška, lygiai kaip jos atstovas 
ir pats Universitetas. 

Ta pačia proga prof. Dr. M. Romeris V. D. Universiteto 
Teisių Fakulteto vardu pakvietė atvažiuoti į Lietuvą garsų 
tarptautinės teisės žinovą, seną Lietuvos draugą, Prancūzų - 
Baltijos Draugijos Lietuvių Komiteto pirmininką, Teisių Fa- 
kulteto prof. Le Fur. Ir šių mokslo metų pradžioje rugsėjo 
mėn. 19 d. prof. Le Fur Teisių Fakultete skaitė pirmąją paskai- 
ta „Skirtumas tarp politinių ir juridinių 
ginčų“. Be to, paskaitą „Tautų Sąjungos refor- 
ma“, skaitė Tautų Sąjungai Remti Draugijoje, ir trečią pas- 
kaitą, „Teisė, politika, moralė“ — Lietuvių-Prancūzų 
Draugijoje. Pastarąją paskaitą prof. Le Fur atidavė „Židi- 
niui“ atspausdinti. Kitas dvi profesorius atspausdins prancūzų 
žurnaluose. 

Kad ir Teisių Fakulteto pakviestas, bet jis buvo viso Uni- 
versiteto ir visos inteligentijos aukštas svečias. Prof. Le Fur 
buvo priimtas privačioje audiencijoje Valstybės Prezidento ir 
Ministerio Pirmininko. Mūsų Universiteto mokslinis bendra- 
darbiavimas su Paryžiaus Universitetu ir jo mokslo žmonėmis 
yra visos mūsų tautos bendradarbiavimas. 

Pirmiausia mums patiems reikia pasirodyti, kas mes esa- 
me. Mūsų kraštas daugiau kaip šimtą metų priklausė Rusų 
Imperijai ir dar tebėra netolimi tie laikai. Bet mes patys liko- 
me ir esame Vakarų kultūros žmonės, tos kultūros, kuri kilo vi- 
duramžiuose Vakarų Europoje ir tęsė klasikinės senovės paliki- 
mus, taip pat kūrė naujas formas bei sąvokas. Ši kultūra yra 
pasaulinė, ji liejosi į visas kitas ir kitos tegalėjo jos skolintis. 
Prancūzija nuo XII a. toje kultūroje turėjo vadovaujančią rolę, 
ji buvo jos sintetikė. Iš buvusių šeimininkų mes nieko negalė- 
jome pasimokyti, nieko gauti, jie patys nebuvo kūrybiški ir tik 
pamėgdžiojo, todėl mums liko svetimi ir nesuprantami. Štai 

mes vėl grįžtame į Vakarų Europą ir pradedame bendradar- 
biauti su prancūzais, kurių tautinis genijus yra kūrybingas, nu- 
matąs pirmiau gyvenimo praktikos idėjas, principus, sąvokas. 

Prancūzai mums artimi ir suprantami. Intelektualinė Eu- 
ropa ar Vakarų kultūra, tai europiškų tautų kultūrų konstrukci- 
ja, nuo seno prancūzų sintetinama. Jie kūrybiškumo neriša su 
kuria viena rase arba tauta, nei su išoriniu kitu pažymiu. Kai 
jie mus supras ir įvertins mūsų kūrybiškumą, jie mus įtrauks 
į bendrą darbą, kaip vieną kultūros veiksnių. Štai kodėl mūsų 
kultūrinis bendradarbiavimas per universitetus yra taip reikš- 
mingas ir gyvybinis mūsų tautai. 

Mūsų pastangos toje srityje yra didelės. Bet todėl ir pran- 
cūzų mokslo žmonės, pažinę mus, įvertina. Prof. Le Fur, gavęs 
geriausių įspūdžių, pastebėjęs mūsų mokslo ir švietimo pran- 
cūzišką linkmę, pargrįžęs į Paryžių, spaudoje iškelia mūsų žy- 
gius ir svarsto, kaip jie turėtų mums padėti. 

Kultūriškai bendradarbiaudami, mes įgyjame draugų. Jų 
turime Paryžiaus Universitete, taip pat Strasburgo, tuos glau- 
džius santykius mes turime nuolat plėsti. 

F. Mackus. 


—— - —- 


Akademinė laisvė ir studijų priežiūra 


Tie mūsų Universiteto fakultetai, kuriuose nėra kursinės 
sistemos, studijų eigą yra palikę pačių studentų nuožiūrai. Juo- 
se studentai renkasi klausyti kokius nori dalykus, laiko kokius 
nori egzaminus ir kada nori. Įprastai nustatomos tik keliolikos 
valandų įskaitos, reikalingos semestrui įregistruoti. Visa kita 
paliekama vadinamai „akademinei laisvei“. 

Šita praktika nėra bloga. Ji duoda daug iniciatyvos pa- 
tiems studentams, palengvina sunkias mūsų studentų sąlygas, 
nes leidžia studijas šiaip ar taip suderinti su pašaliniu darbu. 
Todėl gimnaziškas studijų santvarkos pobūdis, koks, pav., yra 
Belgijos universitetuose, kur studentui yra nurodyta ne tik da- 
lykai, valandos ir auditorijos, bet net ir vieta suole, mūsų Uni- 
versitetui netiktų. Juo aukštoji mokykla labiau žadina jauno 
žmogaus savarankiškumą, tuo labiau ji atitinka savo pasky- 
rimą. 

Vis dėlto šitoji akademinė laisvė studijų santvarkoje ir jų 
eigoje turi tam tikrų nepatogumų bei „pagundų“. Visų pirma 
ji pataikauja silpnos valios žmonėms. Praktika jau pakanka- 
mai yra parodžiusi, kad didelis studentų procentas egzaminus 
laiko labai vėlai. Įprastai keletą semestrų tik klausoma, vis 
atidėliojant egzaminus paskutiniam galui. Jeigu mūsų Univer- 
siteto dalykinės sistemos fakultetuose retas kuris studijas bai- 
gia per aštuonetą semestrų, tai, be kitko, čia yra kaltas ir šitas 
per ilgas egzaminų atidėliojimas. Kai žmogui reikia per du ar 
tris semestrus išlaikyti keliolika egzaminų, jis, suprantama, 
negali suskubti. Tuo tarpu labai dažnai egzaminai yra atidė- 
liojami ne iš negalėjimo, bet iš nerangumo. Šiuo atžvilgiu 
kursinėje sistemoje nerangumui nėra pataikaujama. 

Iš kitos pusės, dalykinė santvarka sudaro daug nepatogumų 
studentams pirmamečiams. Tik išėję iš gimnazijos ir dar men- 
kai pažindami aukštosios mokyklos santvarką, naujai įstoju- 
sieji studentai labai sunkiai orientuojasi, ir jiems daug tenka 
klaidžioti, renkantis ir pačią specialybę ir tvarkant klausytinas 
paskaitas. Dalykinės santvarkos fakultetai įprastai yra įvai- 
resni, negu kursinės santvarkos. Tuo tarpu laisvė čia yra di- 
desnė ir todėl pasirinkimas sunkesnis. Akademinė laisvė šiuo 
atveju pirmamečiui studentui virsta akademine sunkybe. Prak- 
tika parodo, kad naujokai įprastai pasiima per daug paskaitų: 
neretai 30—835 sav. val. Psichologiškai šitas perdidelis apsikro- 
vimas yra visai suprantamas, nes naujai atėjusiam žmogui 
aukštojoje mokykloje yra viskas įdomu ir viskas atrodo nau- 
dinga. Bet šitoks apsikrovimas negali būti pateisinamas meto- 
diškai, nes tokiu atveju studentas yra priverstas arba visą sa- 
vo energiją ir laiką išeikvoti tik pasyviam klausymui, per ma- 
ža dirbdamas savarankiškai, arba turi paskaitas praleidinėti, 
kas daro blogos įtakos ir pačioms studijoms ir studento charak- 
teriui. Tam tikrų nurodymų, patarimų ir apribojimų naujokai 
prašyte prašo. Jiems yra perstaigus žingsnis nuo gimnazijos 
priežiūros į visišką laisvę. Jie dar neturi nei tiek sumanumo, 
nei tiek patyrimo, kad patys vieni racionaliai ir tikslingai su- 
tvarkytų savo studijas. Tuo tarpu pats Universitetas šitų nu- 
rodymų duoda labai maža. Per keliolika metų dalykinės san- 
tvarkos fakultetai neįsteigė nieko, kas padėtų pirmamečiams 
studentams pergalėti pirmas akademinio darbo sunkybes. 

Šiam trūkumui užpildyti Teologijos - Filosofijos Fakulte- 

tas savo Tarybos 1936 m. birželio mėn. 1 d. posėdyje yra nuta- 
ręs: „Studentams statomų mokslinių reikalavimų rimtumui 
sustiprinti... pirmieji du semestrai turi būti griežčiau suorga- 
nizuoti, kad klausytojai iš pat pradžios įprastų tvarkingai stu- 
dijuoti“. Šitą suorganizavimą tas pats Tarybos posėdis taip 
yra smulkiau detalizavęs: 

„1. Naujai į Teologijos - Filosofijos Fakulteto Filosofijos 
skyrių įstoję klausytojai įpareigojami savo studijose laikytis 
šios tvarkos: jie turi stengtis, kiek tai iš tiesų galima, klau- 
syti pirmiausia visiems skyriaus klausytojams privalomus da- 
lykus ir pagaliau specialinius dalykus. 

2. Bendrosios mokslinio darbo metodikos dėstytojas spe- 
cialiai yra įgaliojamas prižiūrėti, kad klausytojai naujokai tai- 
syklingai sutvarkytų savo studijas ir ne per daug apsikrautų 
paskaitų klausymu. Jo duodamas šiuo reikalu pritarimo pažy- 
mėjimas atskirame sąraše yra reikalingas studijoms įregis- 
truoti. 

8. Klausytojai pirmaisiais savo studijų metais yra įparei- 
gojami: pirma, išklausyti ir išlaikyti logikos egzaminus ir at- 
likti jos pratybas, antra, atlikti bendrosios mokslinio darbo me- 
todikos pratybas ir išlaikyti jos egzaminus, trečia, laisvai pa- 
siruošti ir išlaikyti egzaminą iš vienos privalomos svetimos 
kalbos (prancūzų, vokiečių, anglų ar italų). 

4. Klausytojas, neatlikęs 3 punkte nurodyto minimumo 
bent ligi antrųjų savo studijų metų pradžios, neprileidžiamas 
prie jokių praktikinių darbų, negali gauti stipendijos ir būti 
atleistas nuo mokslo mokesčio, kol neatliks šito minimumo“. 

Kaip parodė dar visai neilga praktika, šitoks griežtesnis 
dviejų semestrų suorganizavimas klausytojams naujokams yra 
labai naudingas. Jiems nebereikia blaškytis ir vargti paskaitas 
pasirenkant, nes visados gali gauti konkrečių patarimų. Įves- 
tas egzaminų minimumas taip pat nurodo studijų kryptį pir- 
maisiais metais. 

Žinoma, šitos priemonės dar neišsprendžia visos studijų 
santvarkos. Galima būtų, iš tikro, galvoti apie egzaminų mini- 
mumą visais studijų metais. Paliekant laisvę pasirinkti klausy- 
tinus dalykus, reikėtų reikalauti tam tikro egzaminų kiekio 
kiekvienais mokslo metais. Šitas reikalas būtų sveikas ir pa- 
tiems studentams ir pačiam Universitetui. Universitetas, mano 

galva, šiandien dar permaža teišleidžia diplomuotų žmonių. 
Griežtesnė kontrolė ir priežiūra šitą trūkumą galėtų pašalinti. 
Priv. doc. Dr. A. Maceina. 


= =: 


Medicinos Fakulteto studentų ruošimas 
priešlėktuvinei apsaugai 


Didelės ir mažos pasaulio valstybės kasdien didina ginkla- 
vimosi tempą. Visų tikslas išsaugoti savo sienas, savo garbę, 
išsaugoti taiką. ,„Karo nebus“, nesenai pasakė Vladimiras Ža- 
botinskis vienoje savo paskaitoje Kaune, „nes visi bijo karo. 
Niekas negali numatyti karo pasėkų“. Bet gerai ginkluotos vals- 
tybės jau šiandieną atranda savo „gyvybinius interesus“ sveti- 
mose žemėse. „Atsitikimų, kuomet galima kariauti be rizikos, 
šiandieną jau nevengiama: Italija laimingai užkariauja Etiopi- 
ją, Japonija jau kelinti metai lamdo pakrikusią, neorganizuotą 
ir blogai ginkluotą Kiniją. Tai liūdni valstybių likimo pavyzdžiai, 
kada jos atsiliko, laiku nepasiruošė gintis nuo priešų. Visi jau- 
čia, kad įsisiūbavusios „gyvybinių interesų“ aistros anksčiau ar 
vėliau sukels didelio masto karą, kuriame menkiau pasiruošę, 
daugiau nukentės. Tas verčia ginkluotis ir daug dėmesio kreipti 
pasyviškai apsaugai organizuoti. 


Moderniškos aviacijos ir karo technikos pasiekto tobūlumo 
dėka, ateities karas palies kaip frontą, taip ir gilią užfrontę. 
Visa tai iškelia naujų reikalavimų paruošti būsimam karui už- 
frontės civilinius gyventojus. Karo išvengs ir atsilaikys tik tos 
valstybės, kurių piliečiai bus tvirtai pasiryžę ir tinkamai pasi- 
ruošę gintis. Mažos valstybės, jų tarpe ir Lietuva, negalės su- 
silyginti apsiginklavimu ir aktyvios kariuomenės skaičiumi su 
didžiosiomis valstybėmis. Už tai gali ir turi tobulai organizuoti 
pasyvią krašto apsaugą. Kada visi, kaip vienas, stos ginti savo 
kraštą, kada visi bus iš anksto tam pasiruošę ir apsirūpinę prie- 
monėmis, priešo puolimai nebus baisūs. 

Pavojingiausiu ateities karo ginklu bus bombarduojamieji 
lėktuvai. Šitas ginklas lengvai pasieks ir galės naikinti gilios 
užfrontės gyventojus ir jų turtą. Daugyje valstybių jau seniai 
veikia didžiulės privačios organzacijos ir ieško būdų apsiginti 

nuo pavojaus iš lėktuvų: Lenkijos „L. O. P. P.“ veikia nuo 
1928 m. ir priskaito apie vieną milijoną narių, SSSR ,„Osso- 
aviachim““, veikianti nuo 1927 m., turi virš 12 milijonų narių, 
Prancūzijoje „(Union nationale pour la dėfence ačrienne“ vei- 
kia nuo 1934 m., Italų — „Difensa controaerea territoriale“ — 
nuo 1934 m. Nors apie pastarąsias dvi organizacijas daug žinių 
nerandame, bet už tai jų veikimas sutvarkytas specialiais įsta- 
tymais ir instrukcijomis. Priešlėktuvine apsauga ypatingai su- 
sirūpinusios visos mažosios Europos valstybės. Apsaugos or- 
ganizacinį darbą visur yra pradėjusios privatinės organizacijos, 
bet šiuo laiku jų veikimas tvarkomas atitinkamais įstatymais. 
Panašios privačios organizacijos Lietuvoje iki šiol nėra. Prieš- 
lėktuvinės apsaugos reikalą išjudino LAK (Lietuvos Aero Klu- 
bas), mėgino įtraukti į tą darbą platesnius gyventojų sluogs- 
nius, bet iki šiol nieko padaryti nepavyko. 1935 m. balandžio 
mėn. 13 d. Vyriausybė išleido Apsaugos nuo pavojaus iš lėktu- 
vų įstatymą (Vyr. Žin. Nr. 479), kurio 2 $ 3 p. numatyta mo- 
kyklose privalomas mokymas savisaugos ir apsaugos vykdymo 
organizacijos. Jau yra paskelbta: 

1. Taisyklės apsaugai nuo pavojaus iš lėktuvų organizuoti 
ir vykdyti (Vyr. Žin. Nr. 517), 

2. Taisyklės degazuotojų komandoms steigti, 

3. Nukentėjusiems nuo orinių puolimų gelbėti taisyklės 
(Vyr. Žin. Nr. 533), 

4. Taisyklės orinio puolimo sekėjų būreliams organizuoti 
(Vyr. Žin. Nr. 542), 

5. Taisyklės slėptuvėms įrengti (Vyr. Žin. Nr. 543), 

6. Miestų trobėsių pastogėms laikyti ir prasidedantiems 
nuo padegamųjų bombų gaisrams gesinti taisyklės (Vyr. Žin. 

"Nr. 551). 

Remiantis įstatymu ir išleistomis taisyklėmis, dabar orga- 
nizuojama apsauga nuo pavojaus iš lėktuvų. Nukentėjusiems 
nuo orinių puolimų gelbėti taisyklių $ 16 reikalauja, kad V. D. 
Universiteto Medicinos Fakulteto visi studentai išeitų specialų 
pagalbos tiekimo kursą pagal nustatytą programą. 

1935 m. rudens semestre Medicinos Fakulteto Taryba pa- 
skyrė komisiją iš pirmininko doc. Dr. K. Oželio ir narių doc. 
Dr. Br. Sidaravičiaus, vyr. asist. gyd. V. Kauzos ir vyr. asist. 

M. Žvirėno kurso programai paruošti. Komisija, dalyvaujant 
pulk. gyd. VI. Ingelevičiui ir pulk. Dr. Steponavičiui, paruošė 
šią programą: 

1. Priešlėktuvinės ir priešcheminės apsaugos organizacija 
Lietuvoje; 

2. Cheminės karo medžiagos ir jų pažinimas; 

3. Cheminio karo ginklo vartojimo būdai ir sąlygos; 

4. Cheminių karo medžiagų veikimas į gyvą ir negyvą 
gamtą; 

5. Apsauga: individualinė, kolektyvinė, maisto, daiktų, gy- 
vuūlių; gydymo įstaigų. Apsauga nuo aerobacilų.  Evakuacija. 
Pirmos pagalbos punktai; 

6. Degazacija; 

7. Apnuodytų cheminėmis karo medžiagomis diagnostika. 
Pirmoji pagalba. Gydymas; 

8. Bakteriologinis karas. 

Fakulteto Taryba 1936 m. sausio mėn. programą patvirtino, 
kursą pavadino „„Priešcheminė apsauga“ ir pripažino jį priva- 
lomu visiems Medicinos Fakulteto paskutinio semestro klausy- 
tojams. Kurso vedėju Fakulteto Taryba paskyrė doc. Dr. Br. 
Sidaravičių, lektoriais doc. Dr. K. Oželį, vyr. asist. gyd. V. Kau- 
zą, vyr. asist. M. Žvirėną, vyr. asist. gyd. Vyt. Girdzijauską. 
1936 m. pavasario semestre kursui praeiti buvo skirtos 4 val. 
savaitėje teorijos ir praktikos. Nors trūko priemonių ir pa- 
tyrimo, vistik 1936 m. pavasario semestre atlikta ši praktika: 
1. Dujokaukių vartojimas; 2. Filma — cheminio ginklo vartoji- 
mas; 3. Dujokaukių tikrinimas dujų kameroje; 4. Priešlėk- 
tuvinės artilerijos apžiūrėjimas; 5. Stebėta „Aviacijos dieną“ 
Kauno aerodrome lėktuvų puolimas ir gynimasis; 6. Apžiūrėta 
Karo Muzėjaus priešcheminės apsaugos skyriaus eksponatai: 
įvairių tipų dujokaukės, lėktuvų puolimo paveikslai, slėptuvių 
įrengimo pavyzdžiai etc. 

Už pagalbą, atliekant praktiką, Medicinos Fakultetas dė- 
koja vyr. asist. M. Žvirėnui, Šaulių Sąjungos priešcheminių 
kursų vadovui, pulk. ltn. Babickui, priešlėktuvinės rinktinės 
viršininkui ir inž. chem. Jesaičiui, Gnklavimo Valdybos chemi- 
jos kuopos instruktoriui. 

1936/37 mokslo metais Medicinos Fakulteto paskutinio kur- 
so klausytojams (medikams, odontologams, farmacininkams) 
Fakulteto Taryba numatė po 2 valandas savaitėje privalomo 

priešcheminės apsaugos kurso. Kursų vedėju paskyrė doc. Dr. 
Br. Sidaravičių ir lektoriumi vyr. asist. M. Žvirėną. Dedama 
pastangų įsigyti daugiau reikalingų mokymo priemonių, pra- 
plėsti praktikos užsiėmimus, kreipiant daugiau dėmesio į pirmos 
pagalbos punktų organizavimą, apnuodytų cheminio karo me- 
džiagomis pažinimą, pirmos pagalbos tiekimą ir gydymą. Me- 
dicinos personalui cheminio karo atveju teks darbuotis ypatin- 
gai sunkiose apystovose; šitam reikalinga iš anksto pasiruošti. 
Gydytojų, dantų gydytojų ir farmacininkų šitam darbui gali ne- 
tarpe kitų, numatoma ruošti studentus-es biologus, chemikus ir 
Žemės Ūkio Akademijos klausytojus pagal Krašto Apsaugos 
Ministerijos nustatytos programos $$ 11 ir 17 (Vyr. Žin. 
Nr. 533). 
Doc. Dr. Br. Sidaravičius. 


——-— —— 


V. D. Universiteto disciplinarinis teismas 


V. D. Universiteto Reguliamino $$: 91—100 numato tam 
tikrus mokslo personalo nusižengimus, už kuriuos skiriamos 
tam tikros bausmės; taip pat čia numatomas vadinamų discip- 
linarinių teismų sudarymas, diseiplinarinių bylų kėlimas, tų by- 
lų sprendimas ir kt. Universiteto disciplinarinio teismo kom- 
petencija yra labai didelė, nes jis gali nubausti ne tik papeiki- 
mu ir aprėžti mokslo personalo nario kai kurias teises (atimti 
sprendžiamąjį balsą Fakulteto ir Universiteto posėdžiuose, 
atimti pasyvinę rinkimų teisę į atskirų Fakultetų bei Universi- 
teto prezidiumus ir garbės profesorius, atimti teisę būti Univer- 
siteto arba Fakulteto atstovu iškilmėse ir gauti apmokamų ko- 
mandiruočių ir atostogų mokslo metu), bet taip pat jis gali 
pristatyti nubaustąjį atleisti. 

Ši labai didelė Universiteto disciplinarinių bylų sprendimo 
kompetencija V. D. Universiteto Reguliamino $$ 92, 93 ir 94 
yra suteikti ad hoc sudaromiems teismams, kurių pirmininką ir 
teisėjus-narius paskiria tas pat organas, kuris iškelia bylą, bū- 
tent, Fakulteto Taryba, Senatas arba Universiteto Taryba. Ma- 
no išmanymu, ad hoc sudaromi teismai nėra tikslus dalykas ir 

tai reikėtų reformuoti. Ad hoc sudarytas teismas, kad ir labai 
objektyvus jis būtų, vistiek negali turėti tokio pasitikėjimo, kokį 
teismas turėtų, jei jis būtų sudarytas iš anksto visoms byloms, 
kurios teismo sudarymo metu dar nebuvo net žinomos. Suda- 
rant ad hoc teismą, visada gali jo sudėtį paveikti teisiamojo 
prietelių ir neprietelių aistros, ypač tai gali ryškiai pasireikšti, 
jei, kaip dabar veikiančiuoju Reguliaminu, ad hoc sudaromo 
teismo pirmininką ir narius skiria tas pats organas, kuris iš- 
kelia disciplinarinę bylą ir skiria kaltintoją. Gal kiek mažiau 
nepasitikėjimo sukeltų ad hoc sudarytas teismas, jei jo pirmi- 
ninką ir narius skirtų ne tas organas, kuris iškelia bylą ir per 
savo įgaliotinį kaltina. 

Iškeldamas šias mintis, aš visiškai nenoriu iki šiol buvu- 
siems teismams padaryti bet kokį konkretų priekaištą. Mano 
nuomone, neturėtų dėl čia keliamų minčių jaudintis nė tie or- 
ganai, kurie iki šiol, iškeldami bylas, skirdavo toms byloms 
spręsti ad hoc teismus. Aš manau, kad iškėlusiam bylą organui 
užtenka turėti teisę paskirti kaltintoją ir per jį patiekti ir įro- 
dyti visus apkaltinimus, kuriuos tas organas turi. 

Pasitikėjimui disciplinariniu teismu padidinti aš siūlyčiau 
panaikinti ad hoc sudaromus teismus ir jų vietoje sudaryti vie- 
ną Universiteto drausmės teismą visoms personalo disciplina- 
rinėms byloms spręsti. Mano nuomone, Aiksliausia būtų, jei 
disciplinarinio teismo pirmininką ir narius rinktų Universite- 
to Taryba bent trejiems metams. Universiteto Taryba, suda- 
ryta iš viso Universiteto vyresniojo mokslo personalo, turi dau- 
giausia kompetencijos ir autoriteto tokiam svarbiam organui 
sudaryti, koks yra Universiteto disciplinarinis teismas. Ilgesnė 
teismo kadencija būtų pageidaujama dėl to, kad, viena, teisėjai 
labiau išmoktų savo darbo, o, antra, labiau toks teismas nutoltų 
nuo ad hoc sudaromo teismo. Teismo pirmininku tikslu būtų, 
kaip ir iki šiol buvo, rinkti iš Teisių Fakulteto ir skyriaus vyr. 
personalo narių dėl to, kad jie yra geriau susipažinę su baudžia- 
muoju procesu, kurio normas noroms-ne-noroms dažnai tenka 
taikyti sprendžiant disciplinarines bylas. "Teismo narių kiekis, 
manyčiau, turėtų būti penki su pirmininku. Be to, kadangi tei- 
sėjai renkami ilgesniam laikui ir per tą laiką vienas, antras gali 
susirgti, mirti arba pasitraukti iš Universiteto, tai reikėtų iš- 
rinkti kokius du pavaduotojus. 

Doc. Dr. A. Tamošaitis. 

Dovanos V. D. Universitetui. 


Paryžiaus Universitetinio Miesto 
pirmininkas p. Andrė Honnorat 
ir Prancūzijos "Touring-Club'o vice- 
pirmininkas p. M. Auscher pado- 
vanojo V. D. Universitetui puikų 
Prancūzijos Alpių albumą, kurio au- 
torius yra Paul Helbronner, pa- 
šventęs tam darbui daugelį metų. 
Albumas susideda iš serijos didelių 
akvarelių, kurių reprodukcija yra tik- 
ras tipografinio darbo šedevras; 
Mont-Blanc'o panorama yra 6 metrų 
ilgio. Dovana buvo įteikta per p. Du- 
long'ą, Prancūzijos Nepaprastą Pa- 
siuntinį ir Įgaliotą Ministerį Lietu- 
voje. Dovana perduota Matematikos- 
Gamtos Fakulteto Geografijos kabi- 
netui. 

Čekoslovakijos Respublikos Prezi- 
dentas padovanojo per p. Čekoslova- 
kijos Respublikos Pasiuntinį Lietuvo- 
je Čekų mokslo ir meno akademijos 
išleistą naują Čekoslovakijos atlasą. 
Atlasas yra nepaprastai gražus, pil- 
nas ir labai vertingas mokslo atžvil- 


giu. 

P. Čekoslovakijos Respublikos Pa- 
siuntinys Lietuvoje padovanojo puikų 
leidinį, išleistą buvusiam Čekoslova- 
kijos Prezidentui prof. T. G. Masa- 
rykui pagerbti. 

Pastarosios dvi dovanos perduotos 
Universiteto Bibliotekai. 

Aukotojams ir p.p. Pasiuntiniams 
pareikštos Universiteto Senato vardu 
padėkos. 


Iš Humanitarinių Mokslų 
Fakulteto veikimo. 
Dr. Jonas Matusas, baigęs Teolo- 


gijos-Filosofijos Fakulteto Istorijos 
skyrių ir ten gavęs istorijos daktaro 


laipsnį, įteikė fakultetui darbą 
„Švitrigaila“, teisei venia legendi 
gauti. Habilitacinė paskaita įvyks 


š. m. lapkričio mėn. 13 d. 


Fakulteto Taryba išrinko komisiją 
A. Puškino 100 metų nuo jo mirties 
sukaktuvių minėjimui, kuris numato- 
mas 1937 m. pradžioje. 

Vytauto Didžiojo Universiteto 
Studentams Selpti Draugijos įvyku- 
siame š. m. spalio mėn. 30 d. susirin- 
kime išrinkta nauja valdyba, kurios 
pirmininku išrinktas Prorektorius 
prof. A. Purėnas, kasininku doe. J. 
Mašiotas ir sekretoriumi doc. Pr. Au- 
gustaitis. Draugijos reikalais gali- 
ma kreiptis į sekretorių kasdien 12 
val. Fakulteto Dekanate. 


Iš Teisių Fakulteto veikimo. 


1936 m. rudens semestro paskaitų 
tvarkaraštyje padaryti šie pakeiti- 
mai: ekonominės politikos paskaitos, 
kurias iki šiol skaitė priv. doc. D. 
Cesevičius, pavestos ekstr. prof. A. 
Rimkai; ekonominės politikos praty- 
bos panaikintos; politinės ekonomijos 
proseminaras, be priv, doc. J. Bučo, 
pavestas dar priv. doc. D. Cesevičiui 
ir vyr. asist. Pr. Padalskiui. 


Vyr. asist. A. Penkaičiui pavesta 
skaityti po 1 sav. val. ,Nekilnojamų- 
jų turtų knygų sutvarkymas“ vietoje 
jo iki šiol darytų Klaipėdos Krašto 
civilinės teisės pratybų. 


1936—1937 mokslo metams atsto- 
vais į Universiteto Komisijas išrinkti 
šie asmenys: 

1. Į Universiteto 
A. Tamošaitis, 

2. Į Akademinę Ligonių  Kasą — 
ekstr. prof. P. Šalčius, 

3. I Bibliotekos Komisiją — doc. 
T. Petkevičius, 

4. Į Reguliamino Komisiją — ekstr. 
prof. K. Šalkauskis. 


Teismą — doc. 


Konkursinių darbų, pristatytų iki 
š. m. spalio mėn. 1 d., įvertinimo pro- 
jektams pasiūlyti išrinktos šios ko- 
misijos: 

1. Temai „Teisinė bažnyčios padėtis 
Lietuvos Respublikoje“ — ord. prof. 


M. Romeris ir jaun. asist. K. Rač- 
kauskas; 
2. Temai „Lietuvos ir Livonijos 


teisiniai santykiai iki XVIII amž. pa- 
baigos“ ir „Lietuvos kolonizacijos 


XUX— XX amž.“ — ord. 
ir ord. prof. V. 


klausimas 
prof. A. Janulaitis 
Biržiška; 

83. Temai „Klaipėdos Krašto kredi- 
to organizacija ir sistema“ — ekstr. 
prof. V. Jurgutis, priv. doc. D. Cese- 
vičius ir doc. T. Petkevičius. 


Lietuvos teisės istorijos paskaitos 
Ekonomijos skyriuje nuo 1936 m. ru- 
dens semestro nutraukiamos. Išklau- 
siusiems tą dalyką 1935—1936 moks- 
lo metais ir anksčiau jo egzaminas ne- 
privalomas. 


Fakulteto Taryba pripažino, kad 
Aukštesniosios Technikos Mokyklos 
abiturientai, norėdami įstoti į Teisių 
Fakulteto Ekonomijos skyrių studen- 
tais, turėtų išlaikyti Švietimo Minis- 
terijos Egzaminų Komisijoje arba 
prie (gimnazijos iš 8 gimnazijos kla- 
sių kurso šių dalykų egzaminus: 1) 
visuotinės istorijos, 
propedeutikos, 3) visuomenės moks- 
lo ir 4) prancūzų arba anglų kalbos. 


Jaun. etatinis asist. Julius Smeto- 
na perkeltas nuo š. m. rugsėjo mėn. 
11 d. iki 1987 m. rugsėjo mėn. 1 d. 
— tam laikui, kol tarnaus kariuome- 

„„nėje — į jaun. neetatinius asistentus. 


Neetatinis jaun. asist. Feliksas 
Mackus nuo š. m. spalio mėn. 1 d. 
pekeltas etatiniu jaun. asist. prie 
Civilinės teisės ir civilinio proceso 
kat. iki 1987 m. rugsėjo mėn. 1 d. ir 
tam laikui komandiruotas į užsienį 
pasitobūlinti. 


Aleksandras Broel-Plateris išrink- 
tas jaun. neetatiniu asist. prie Lie- 
tuvos teisės istorijos kat. nuo.1936 
m. rugsėjo mėn. 24 d. „iki 1987 m. 
rugsėjo mėn. 1 d. 


1936—1937 mokslo metams Dr. J. 
Basanavičiaus Fondo 100 litų stipen- 
dija paskirta Teisių skyriaus VII 
sem. studentui Alfonsui Ivanauskui. 


Iš Matematikos - Gamtos 
Fakulteto veikimo. 


Dr. scient. Juozas Matulis, Fizinės 
chemijos kat. privatdocentas, laiko- 


2) filosofijos - 


mas laikinai užimančiu vak. vyrės- 
niojo mokslo personalo nario vietą 
nuo 1936 m. rugsėjo mėn. 1 d. 


Neorganinės ir analitinės chemijos 
kat. vyr. asist. Kazys Daukšas jau 
išlaikė doktaranto egzaminus. „Savo 
disertaciją tema  „Sarminių metalų 
osmatai“ jis gynė š. m. lapkričio mėn. 
3 d. 12 val. 830 min. Fizikos ir Che- 
mijos Institute Chemijos auditorijoje. 


Fakulteto leidinių Redakcijos Ko- 
misiją Fakulteto Taryba sudarė iš 
ekstr. prof.  Vikt. Biržiškos, ord. 
prof. T. Ivanausko ir ekstr. prof. 
Ig. Končiaus. 


Fizikos katedros vyr. labor. Adol- 
Tas Jucys Fakulteto Tarybos pakeltas 


jaunesniuoju asistentu. S 
1 


Organinės ir fiziologinės chemijos 
kat. vyr. labor. Kirilas Kladiščevas 
Fakulteto Tarybos pakeltas jaunes- 
niuoju asistentu. 


k 


Astronomijos kat. jaun. asist. Vac- 
lovui Kaveckiui atsisakius iš einamų- 
jų pareigų, Fakulteto Taryba sudarė 
Komisiją iš ekstr. prof. Vikt. Biržiš- 
kos, e. doc. p. B. Kodačio ir priv. doc. 
P. Slavėno, pavesdama jai patiekti 
kaiftdidatų laisvai jaunesniojo mokslo 
personalo vietai užimti. 


Geofizikas ir meteorologijos kat. 
jaun. laborantu išrinktas Ignas Sal- 
dukas, neseniai baigęs V. D. Universi- 
tetą. Jo diplominio“ darbo tema 
„Temperūtūros ir oro drėgmės arti 
žemės paviršiaus, garavimo, kritulių 
ir dangaus skliauto formos stebėjimai 
1935 m. balandžio, gegužės ir birže- 
lio mėnesiais“. 


Zoologijos ir lyginamosios anato- 
mijos kat. Zooloogijos kabineto 1. e. 
taksidermisto pareigas dar viene- 
riems metams paliktas P. Pedišius. 


Iš Medicinos Fakulteto veikimo. 


1936 m. rudens 


-semestre įregis- 
truota: . 3 

Med. skyr. 
I sem. — 83 
III „ — 123 
V „ — 62 
VII „— 79 
IX „— 79 


Viso 426 
Odont. skyr. 
8 


I sem. — 31 

III „ — 58 

a AT 
VI „ — 51 
Viso 166 

„  Farmac. skyr 
I sem. — 36 

II „— 26 
Vv „— 380 
VII „ — 34 


Viso 126 


1936 m. rudens semestre — 
paduota prašymų: 


1. Į Medicinos skyrių — 131; 
2. Į Odontologijos skyrių — 76; 
3. Į Farmacijos skyrių — 43; 
Viso 250 
priimta: 
1, Į Medic, S I sem. 66, III — 
5, V — IX — 
VAS Gaoiiai: skyr. ii sem. 30, III 
—4, V—1; 


3. I Farmac. skyr. I sem, s0, III 
—1, VII — 4; 


Viso 143. 


Į Universiteto Komisijas paskirti 
profesoriai: į Reguliamino Komisiją 
— ord. prof. P. Avižonis, į Bibliotekos 
Komisiją — ekstr. prof. J. Blažys, 
į Intelektualinio Bendradarbiavimo 
Komisiją — doc. VI. Kuzma, į Uni- 
versiteto Teismą — doc. K. Oželis, į 
Bibliografijos Komisiją — ord. prof. 
J. Žilinskas, į Alkademinę Ligonių 
Kasą — ord. prof. A. Hagentornas, 
ord. prof. K. Buinevičius ir ekstr. 
prof. Pr. Gudavičius. 


I Veterinarijos Akademijos Tary- 
„bą atstovu paskirtas Dekanas ord. 
prof. VI. Lašas, 

Akademijos klausytojai Medicinos 
Fakultete praeis šiuos dalykus:  fi- 
ziologiją ir fiziologinę chemiją, his- 
tologiją ir embriologiją, farmakolo- 
giją ir bendrąją patologiją. 


Ord. prof. Em. Vinteleris ir doc. 
Vl. Kuzma buvo komandiruoti savo 
lėšomis į Tarptautinį Suvažiavimą 
Kovai su vėžiu Briuselyje š. m. rug- 
sėjo mėn. 19—26 d. d. Ta pačia pro- 
ga jie susipažino su naujai pastaty- 
tomis klinikomis Briuselyje ir plačiai 


informavo apie tai Fakultėto Tarybą. 


Fakultetas gavo pakvietimą daly- 
vauti Vichy Tarptautiniame Kongre- 
se, pavestam kepenų funkcijų sutri- 
kimų klausimams. 


Vyr. asist. gyd. J. Šopauskas pri- 
statė disertaciją ,,„Nervo jaudrumo pa- 
rametrų kitimai nuo sužalojimų“. Di- 
sertacijos recenzentu paskirtas ekstr. 
prof. J. Blažys ir korecenzentu — 
priv. doc. L. Gutmanas. 


Jau kelinti metai iš eilės, taip pat 
ir šiais metais, Akc. B-vė „GerMaPo“ 
paskyrė 2 stipendijas (2000 lt.), vie- 
ną Medicinos ir antrą Farmacijos 
skyriaus studentams. 


Lietuvių kalbos egzaminą, stojant 


"į Medicinos Fakultetą iš gimnazijų 


laikė 
vienas neišlaikė. 


su ne lietuvių dėstoma kalba, 
17 abiturientų; 


Nervų ir psichikos ligų kat. vyr. 
asist. P. Vaičiūnui ir jaun. asist. 
V. Bendoravičiui tarnyba vėl pratęs- 
ta naujam trimečiui. 


Gyd. Pr. Pakanavičius išrinktas 
trejiems metams Ausų, nosies ir 
gerklės ligų klin. jaun. asistentu nuo 
š. m. rugsėjo mėn. 15 d. 


Gyd. J. Jankus-Jankevičius priim- 
tas į Ausų, nosies ir gerklės ligų klin. 
preparatoriumi nuo š. m. rugsėjo 
mėn. 15 d. 


Vyr. asist. J. Mackevičaitės - Lašie- 
nes tarnyba Patologijos Institute 
prailginta 3 metams. 


Vidaus ligų kat. jaun. asist. J. 
Kupčinskui tarnyba pratęsta 3 me- 
tams. 


Vidaus ligų klin. į laisvą felčerio 
vietą paskirtas gyd. A. Čeičys. 


Knygų 


K. Meissneris, VADOVAS 
V. D. UNIVERSITETO BOTANI- 
KOS SODUI, 1936 m., 110 pusl. 


Jau seniai buvo lauktas vadovas 
Botanikos Sodui. Pagaliau išėjo pir- 
moji jo dalis, būtent, vadovas lan- 
kantiems šiltnamius, sudarytas gero 
šios srities žinovo, kuris ilgus metus 
tarnavo mūsų Botanikos Sode kaip 
mokytas sodininkas. Vadove aprašyti 
abecėlės tvarka įvairiausi augantieji 
šiltnamiuose augalai, ypač tokie, ku- 
rie Žmonių yra vartojami, pav., vais- 
tingieji, aliejiniai, daržovės ir t. t. 
Nurodyta, kam jie yra vartojami, ar- 
ba kuo jie pasižymi. 

Dėl patogesnio knygos naudojimo, 
jis gale įdėta visa eilė rodyklių — 
bendra ir atskiromis augalų grupė- 
mis, kaip, pav., vabzdžiaėdžiai, biolo- 
gijos atžvilgiu įdomūs augalai, nau- 
dingą medžiagą duodantieji augalai 
1 teta 

P. K. Meissnerio knyga labai nau- 
dinga ne tiktai asmenims, kurie no- 


r€ 


Odontologijos klin. jaun. asist. A. 
Matulionienė paskirta į tos pačios 
klinikos vyr. odontologijos techniko 
vietą nuo š. m. spalio mėn. 15 d. Jos 
vieton jaun. asist. išrinktas vyr. 1a- 
bor. V. Damijonaitis nuo š. m. lapkri- 
čio mėn. 1 d. 


cenzijos 


rėtų lankyti Botanikos Sodą, bet ir 
mokytojams ir studentams ir šiaip 
asmenims, norintiems susipažinti su 
naudingais ir šiaip tarp žmonių var- 
tojamais augalais. 

(K. Regelis. 


Dr. A. Minkevičius, V. D. 
UNIVERSITETO BOTANIKOS S0O- 
DO PLANAS, Kaunas, 1936 m., 
8 pusl. ir planas. 

Kiekvienam Botanikos Sodo lanky- 
tojui įdomu ir naudinga perskaityti 
Dr. A. Minkevičiaus paaiškinimus 
prie Botanikos Sodo plano, nes pla- 
tesnio vadovėlio be šiltnamių dar nė- 
ra. Jame trumpai yra aprašyti Bo- 
tanikos Sodo skyriai su svarbiausiais 
augalais iš paskirties. Knygutę ir 
planą peržiūrėjus daug kam pasiro- 
dys sodo uždaviniai ir įrengimas aiš- 
kesni ir lengviau bus orientuotis tur- 
tingose sodo kolekcijose. Knygutė iš- 
leista gerame popieriuje ir daro ge- 


rą įspūdį. 
K. Regelis. 


Universitetą baigusieji 


TEOLOGIJOS-FILOSOFIJOS FA- 
KULTETO Teologijos sky- 
riuje gavo akademinius laipsnius: 


1) J. Danauskas, parašęs rašo- 
mąjį darba „Lavonų deginimas“ ir 
š. m. rugsėjo mėn. 23 d. išlaikęs eg- 
zaminus — teologijos licenciato 
laipsnį; 

2) B. Radavičius, parašęs rašo- 
mąjį darbą „Darbo vertė Evangeli- 
joje“ ir š. m. spalio mėn. 16 d. išlai- 
kęs egzaminus — teologijos licen- 
ciato laipsnį. 


HUMANITARINIŲ MOKSLŲ 
FAKULTETO 


nuo 1936 m. gegužės mėn. 29 d. iki šiol 
Lituanistikos skyrių: 
1. A. Rimkūnas, 2. M. Kūjus, 3. 
A. Kilčiauskas, 4. J. Stoskeliūnas. 


Istorijos skyrių: 

1. P. Spudas, 2. O. Tupčiauskaitė, 
3. M. Matulaitytė, 4. E. Grybaitė, 
5. S. D. Čiurlionytė, 6. B. Šapkaus- 
kaitė, 7. K. Senikas. 

Pedagogikos skyrių: 
1. Gr. Gylytė. 


Lyginamųjų kalbų mokslų: 
1. Ch. Lemchenas. 


Romanistiką: 


1. J. Povilionis. 

Išvardintieji diplomantai, įteikę fa- 
kultetui teigiamai įvertintus diplomi- 
nius darbus, gaus Universiteto bai- 
gimo diplomus. 


TEISIŲ FAKULTETO Teisių 
skyrių: 


1) Grigonis Juozas — bendra iš- 
vada labai gerai, diplominis darbas 
„Žemės nuosavybė ir jos įgijimo ak- 
tai Kaunijoj“ — gerai; 

2) Mikolajūnas Česlovas - Marijo- 
nas — bendra išvada gerai, diplomi- 
nis darbas „Viešosios sveikatos ap- 
saugą ir sutvarkymas Lietuvoje“ — 
gerai; 

3) Valiukevičius Vytautas — bend- 
ra išvada labai gerai, diplominis dar- 
bas „Korporacinės santvarkos elemen- 
tai Portugalijos 1933 metų konsti- 
tucijoje“ — labai gerai; 

4) Pogožeskis Stepas — bendra 
išvada gerai, diplominis darbas „Tei- 
sinė asmens laisvė moderninėj vals- 
tybėj“ — patenkinamai; 

5) Seilius Ignas — bendra išva- 
da gerai, diplominis darbas „Tėvų ir 
vaikų santykiai (pagal Civil. įst. X 
t. I d.)“ — gerai; 

6) Bajorinas Kazimieras — bend- 
r7a išvada gerai, diplominis darbas 
„Liudytojų baudžiamoji atsakomybė 
mūsų įstatymuose“ — gerai; 

7) Blochaitė Estera — bendra iš- 
vada gerai, diplominis darbas „Tė- 
vų ir vaikų asmeniniai santykiai pa- 
gal veikiančius Lietuvoje civilinius 
įstatymus“ — gerai; 


Ekonomijos skyrių: 

8) Maurukas Juozas — bendra iš- 
vada labai gerai, diplominis darbas 
„Linų ūkio tvarkymas Lietuvoje“ — 
labai gerai; 

9) Starkus Antanas — bendra iš- 
vada gerai, diplominis darbas „Ne- 
priklausomos Lietuvos valiutos sukū- 
rimas“ — patenkinamai; 

10) Klygys Algirdas — bendra iš- 
vada labai gerai, diplominis darbas 
„Vertė ir kaina R6hm-Bawerko ver- 
tės teorijoje“ — gerai; 

11) Kleiva Kazys — bendra išva- 
da gerai, diplominis darbas „Bedar- 
bių aprūpinimas ir viešieji darbai 
Kauno ir Šiaulių miestų savivaldy- 
bėse“ — labai gerai; 

12) Stankus Steponas — bendra 
išvada gerai, diplominis darbas „Lie- 
tuvos biudžeto teisinis pobūdis“ — 1a- 
bai gerai. 


MATEMATIKOS - GAMTOS 
FAKULTETA: 


1) Vytautas-Marcijonas Kaikaris 
Fizikos-chemijos skyriaus fizikos cik- 
lo fizinės-chemijos grupę su bendru 
pažymiu labai gerai. Jo diplominis 
K „Kampinių veidrodžių vaiz- 

ai“; 

2) Juozapas Maniukas Biologijos 
skyriaus Biologijos ciklo zoologijos 
grupę su bendru pažymiu gerai. Jo 
diplominis darbas „Pelės (mus mus- 
culus) urogenitalinė sistema“; 

3) Ignas Saldukas Fizikos-chemijos 
skyriaus fizikos ciklą su bendru pa- 
žymiu gerai. Jo diplominis darbas 
„Temperatūros ir oro drėgmės arti 
žemės paviršiaus, garavimo kritulių 
iš dangaus skliauto formos stebėji- 
mai 1935 m. balandžio, gegužės ir bir- 
želio mėnesiais“; 

4) Gerardas Žilinskas Matematikos 
skyrių su bendru pažymiu gerai. Jo 
diplominis darbas „Geometrijos ak- 
siomos“. 


MEDICINOS FAKULTETO 
Medicinos skyrių: 


1. Valiukevičius Antanas, 2. Da- 
mijonaitis Vytautas, 3. Kauferas Ab- 
romas, 4. Kazlauskas Jakovas ir 5. 
Segalauskaitė Hinda. 


Odontologijos skyrių: 
1. Jakobsonaitė Geni, 2. Liorencaitė 
Lucija ir 3. Zvycevičaitė Eleonora. 
Farmacijos skyrių: 


1. Zilberšteinas Izakas - Levas, 2. 
Viškinas Chaimas, 3. Markusas Ab- 
ramas ir 4. Meerovičaitė Chana. 


15. 


16. 


c+sehen; ""Arbeitsmetho- 
den, Abt.5. Teil. 5A. Berlin, 
„ Wien, 1936. D. 284999/5. 
17. „Harėasser,.': Albert; — Die 
„Aeshisveriėtzung bei 


a 


p 


19. 


20. 


ži 4 


1865). Wilno, 1926. Inv. 148664. 
22. Schwinge Erich, — Der Me- 
thodenstreit ; .ih,,.-'dėr. . 


"LG 


28; Jamgišiaki), 


t 


„tich- valiv. 


24. 


S jas 


28. 


Šš 


-£ [T 


sp WS D. U-to Bibliotekoje naujai p 


Martel, Renė, — La Ruthė- 
nie Subcarpathigue. 
Paris, 1935. Int. 148213. 
Handbuch der biologi- 


-den australischen Ein- 
ebor6en, Stuttgart, 1936! 
a D. 42299: 

Tomuschat, Walther, — Preus- 
a und Napoleon I. ' Bd. 
S Leipzig. Inv. 148670. 


als Max, — Die Karten- 
„ųisšenschaft. :Bd. . 1—2. 
"Berlin, 1921, Leipzig, 1925. 

„Iny. 148432—3. 


(M Wislawa, — Kry- 
tyczne ietis Sis re- 
lacyi-o-šmierci Mickie- 
wicza. Poznan, 1935. 

r Inv. 148727. 
Miller, Antoni, Teatr 
;polski.i;muzyka na Lit- 
wie sako štražmnice kul+ 
tury  zachodu (1745— 


heutigen Rechtswišsen- 


schatt. „Bonn, 1930. 

k Cie B: 42450. ba 
L. S, — Rozra- 
„ehunok. mnogokolinčas: 
"Kiiv, 1935. 

2. Di 42277: 
„Brodskij, M. S, Korel; G. R., 
Osnovy Ž tovarėvedeni“ 
Moskva, Leningrad, '1983; 

7. „* Inv. 148419. T. £ 
„Učebnik vnutrennich 

boleznėj "pod red: prof. E. 
M. Gel'steina i prof. V. F. Zele- 
„nina., Moskva, Leningrad, 1935. 

, D. 40993. 

Ig, RUS > Pi, Dr.,.— A us- 
gewžhlte Kapitel LA 
"Volkskunde“ von Ost- 
und Westpreussen. 23, 
Danzig, 1921, Konigsberg, 1927. 
D. 42220. 


27. 


29. 


30. 


knygos ir žurnalai 


Nėlting, Ernst, — Grundle- 
gung und Geschichte 
der'Sozialpolitik. Ber- 
lin, 1932. C. 28474. T. f. 


« Chodynicki, Kazimievz, — K o š- 


ciėl prawoslawny | a 
Rzeczpospolita Polska 
1370—1632. Warszawa, 1934. 


Inv. 148662. 
Mandelstam, Andrė N.,. — Les 
droits, internationaux 


de 1?homme. Paris, 1931. 
D. 42240. 

Zbornik za etnografi- 

ju i folklor Jūužne Srbi- 


je.i susednich oblasti. 


aa SKOBĖĖ, 1931. | 


31. 


82. 


Inv. 148877. 


Deruga, Aleksy, — Piotr 
Wielki a ūnici i unja 
k ošcielna 1700—1711. Wil- 
no, 1936. > Inv. 148733. 


Singer, Hans Wolfgang, — A11- 


E gemeinėr Bildniskata- 


33:7 


log. Bd. XIV.. Leipzig, 1936. 

Inv. 148876. 
Rosiak, Stefan, — Prowinceja, 
litewska, si6str.-milo- 


'"sierdzia. Wilno, 1988. “| 


84. 


Inv. 148732. 
Feer, E., Prof., Dr, — Ruko- 


Ę vadstvo po detskim bo- 


36. 


13. 


14. 
15. 


16. 


LJėzniam. 


Lenin- 
D. 40948. 


Moskva, 
grad, 1934. 


+ Dunajūwna; Marja, — Tomasz 
; Žan: „Wilno; 


1933. . 5 
"Inv. '148658., 
Der deutsche Osten. 

Herausgegeben von K. Thalheim. 
und Hillen Ziegfeld.... Berlin, 


1986. 4 Inv. 149003. 
Rėpsžtoirė de Traitės 
internationaux et d'Ac- 
„tes. lėgislatifs: Genėve, 
1935. LN. Ap. 10b. 
Mikrobiologičniį Žžur- 
nal.“1935. Nr. 3—4.. Kiiv. 
"Dž. 1825. 


Rapport ėpidėmiologi- 
aue annuel. 1934, Genėve, 
1936. LN. „Cp. 5. 


Rocznik tatarski/ T. 2. 
Zamošė, 1935. Inv. 148654. 

17. F. F. Communications. 
Vol. XLVI. Nr. 116. Helsinki, 
1935. Dž. 281. 


18. Bulletin mensuel de 
statistigue. Vol. 16. Ge- 
nėve, 1935. LN. Ap. 4. 


Leidiniai 


„MŪSŲ TAUTOSAKA“, Humani- 
tarinių Mokslų Fakulteto žurnalas, 
X t., 1985 m., 228 pusl. Red. ord. 
prof. Dr. V. Krėvė Mickevičius. Tu- 
zinys: 1) Juozas Baldauskas, 
Pirktinės vestuvės (3—123 pusl.), 
2) P. Višinskij, Antropologičes- 
kaja charakteristika Žžmudinov (124 
—178 pusl.), 
Resztki dawnych wierzen i kultėw na 
Zmudzi (179—190 pusl.),4) Juozas 
Baldauskas, Mokslas ir autorek- 
lama (191—197 pusl), 5) Balys 
Sruoga, Mūsų tautosaka ir gyve- 
nimas (198—216 pusl.), 6) Prof. V. 
Krėvė Mickevičius, „Falsifi- 
kacija“ ir faktai (217—228 pusl.). 
„MEDICINOS FAKULTETO DAR- 
BAI“, III tomo III sąsiuvinys, 1936 
m., 383—524 pusl. Red. ord. prof. 
Dr. P. Avižonis. Turinys: 1) Priv. 
doc. Dr. V. Kanauka, Inkstų ir 
šlapimo takų tuberkulozė (333—382 
pusl), 2) Prof. Dr. VL Lašas 


3) J. Perkowski, ' 


ir Ip. Gasiūnas, Eksperimentinio 
šoko intensyvumas (383—412 pusl.) , 
3) Prof. Dr. K. Buinevičius, 
Klinikiniai stebėjimai, IV dalis (413 
—496 pusl.), 4) Doc. Dr. J. Zub- 
kus, Waldeyer'io žiedo hipertrofijų 
įtaka fiziškajam vaikų plytėjimui 
(497—524 pusl). 


„DARBAI IR DIENOS“, Humani- 
tarinių Mokslų Fakulteto literatūros 
skyriaus žurnalas, V kn., 1936 m., 
303 pusl. Red. ord. prof. Dr. V. Krė- 
vė Mickevičius. Turinys: 1) V. Mak- 
nickas, Gabrielis Landsbergis — 
Žemkalnis (3—234 pusl), 2) Vin- 
cas Laurinaitis, S. Daukanto 
„Darbay senuju Lituwiu yr Žemay- 
cziu“ 1822 m. ir to veikalo reikšmė 
(235—808 pusl). 

L. Karsavinas, „EUROPOS 
KULTUROS ISTORIJA“, V. t., vi- 
durinių ir naujųjų amžių sąvartoj, 
1936 m., 368 pusl. 


Laiškas redakcijai 


„V. D. Universiteto Žinių“ Redak- 
cija gavo iš Lietuvių Tautosakos Ar- 
chyvo šį laišką: 

„Tamstos redazuojamo žurnalo 8 
nr-y 87 psl. yra pasakyta: „Švietimo 
Ministerija, perduodama visą tauto- 
sakos rinkinį Tautosakos Archyvui, 
buvo žadėjusi Humanitarinių Mokslų 
Fakultetui parūpinti visos tautosa- 
kos medžiagos nuorašus, kurių, vis 
dėlto, Fakultetas nėra gavęs, nors 
tieji nuorašai labai reikalingi tiek 
lietuvių kalbos ir literatūros, tiek et- 
nikos katedros darbininkams ir vi- 
siems studentams lituanistams“. Ši 
žinia yra netiksli. Švietimo Ministe- 
rija nėra pasižadėjusi, kad Fakulte- 
tui bus padarytos buv. Tautosakos 
Komisijos rinkinių kopijos, nors Fa- 

kultetas tokį pageidavimą ir buvo pa- 
reiškęs. Ministerija tik sutiko Fakul- 
tetui palikti jau padarytus Komisijos 
rinkinių nuorašus ir jie liko Fakul- 
tete. Tad Liet. Tautosakos Archyvas 
nėra įpareiguotas daryti Fakultetui 
kokias nors kopijas ir jų be atskiro 
susitarimo nedarys. Tačiau reikia pa- 
stebėti, jog Liet. Tautosakos Archy- 
vas yra vieša kultūrinė įstaiga, jos 
turima medžiaga (rankraščiai, plokš- 
telės ir biblioteka) yra prieinama vi- 
siems rimtai darbą dirbantiems žmo- 
nėms, tad jų tarpe ir Universiteto 
atatinkamų katedrų darbininkams bei 
studentams, kurių dalis faktinai jau 
ir dabar naudojasi Archyvo patarna- 
vimais“. 

V. D. U. NAUJI LEIDINIAI: 


Prof. N. Karsavinas — EUROPOS KULTŪROS ISTORI- 
JA. Vt. 

MŪSŲ TAUTOSAKA X tomas. Red. Prof. V. Krėvė- -Mic- 
kevičius, 5,— lt. 

DARBAI IR DIENOS V tomas. Red. Prof. V. Krėvė - Mic- 
kevičius. 

RĖZOS DAINOS I t. Red. Prof. M. Biržiška. 22,— It. 
MEDICINOS FAKULTETO DARBAI III t. 2 sąsv. Red. 
Prof. Dr. P. Avižonis. 12,— It. 
MATEMATIKOS - GAMTOS FAKULTETO DARBAI XI 
tomas. Red. Prof. A. Purėnas. 10,— lt. 


SPAUDOS FONDO NAUJIENOS: 


Prof. K. Pakštas — APLINK AFRIKA II t. Ir šis tomas, 
kaip ir pirmasis, gausiai iliustruotas, kas dar pagyvina nuo- 
tykingus geografo kelionių įspūdžius. I t. 3,50; II t. 8,— lt. 
M. Miškinis — DIDŽIŲJŲ RAŠYTOJŲ SILUETAI. Ap- 
žvalginiai kritikos str. apie Šatobrianą, Baironą, Gogolį, 
Dostojevskį ir L. Tolstojų. 2,50 lt. 

J. Biliūno — RAŠTAI. Red. prof. A. Janulaitis. Biliūno 
raštais Sp. Fondas pradeda naują biblioteką „Lietuvių kla- 
sikai“. Raštai jau atiduoti spaudon. 

K. Plačenis — PULKIM ANT KELIŲ... Originalus vei- 
kalas iš kun. Strazdelio gyvenimo. Romano I d. jau išėjo. 
2,50 It. 

K. Korsakas - Radžvilas — KRITIKA. Kritikos str. apie. 
naująją mūsų literatūrą bei jaunuosius rašytojus. Sp. F. 
komisas. 4,— lt. 

J. Būtėnas — POVILAS VIŠINSKIS. Monografija. Iliustr. 
Sp. F. komisas. 3,50 It. 

V. Šekspyras — KARALIUS LYRAS. Vienas gražiausių 
šio klasiko veikalų.  ,,Liter. Panteono“ bibliotekos 19 nr. 
Iliustr. 3,— lt. 

Knut Hamsun — PO RUDENS DANGUMI. Naujas Ham- 
suno romano vertimas. Hamsuno raštus mūsų skaitytojai 
mėgsta. 2,— It. 


UŽSIENIO KNYGOS IR ŽURNALAI: 


Spaudos Fondas pastaruoju metu plačiai aprūpina lietu- 
viškąją inteligentiją mokslo ir grožinės literatūros knygo- 
mis svetimom kalbom: anglų, prancūzų, vokiečių ir kit. 
Užsienio knygos labai pigiai skaitomos: kataloginės knygų 
kainos verčiamos nuvertintos valiutos dienos kursu į litus 
ir nepridedama jokių porto išlaidų ir 9696. Todėl knygos 
išeina tik po kelis litus, už kurias anksčiau reikėjo mokėti 
žymiai brangiau. 


